### Beslutning

Godkendt.

### Sagsfremstilling

## Resume og sagens baggrund

Kommunen har modtaget ansøgning om støtte til renovering af en ejendom. Administrationen
fremlægger ansøgningen til udvalgets drøftelse og beslutning om støtte fra puljen til nedrivning
og renovering, jf. lov om byfornyelse, i henhold til ministeriets tilsagn.

Der er tale om støtte til renovering af [adresse] bevaringsværdige forsamlingshus, Søbakken 7, Ulstrup. Dette som led i Kommunalbestyrelsens beslutning om at opprioritere det fysiske miljø i landdistriktet og brug af Pulje til Landsbyfornyelse under byfornyelsesloven.

Teknik- og Miljøudvalget er af kommunalbestyrelsen tildelt kompetencen til at træffe beslutning
efter byfornyelsesloven om støttetilsagn.

## **Indstillinger**

Chefen for Plan, Byg og Miljø indstiller, at der meddeles foreløbigt støttetilsagn til at renovere
det bevaringsværdige forsamlingshus, Søbakken 7, Ulstrup på [adresse].

## **Behandling**

Teknik- og Miljøudvalget.

## **Sagsfremstilling**

Aktuel ansøgning til Udvalgets behandling

Administrationen har i vedlagte notat (bilag 1) behandlet ansøgning om støtte til renovering af
[adresse], Søbakken 7, Ulstrup. Og i bilag 2 findes vurdering af bygningens bevaringsværdi (SAVE-vurdering) inkl. fotos af bygningen.

Støtten omhandler tre udvalgte og afgrænsede støtteberettigede opgaver af den samlede renoveringsindsats; støtte til etablering af handicaptoilet, nyt tegltag med undertag og isolering samt nye vinduer i den store sal. Vinduer og tegltag udføres som bygningen oprindeligt er udført med. Det ansøgte er i overensstemmelse med lokalplan nr. 3.1-1 for Ulstrup By.

På baggrund af notatet (bilag 1) anbefaler administrationen, at der meddeles et foreløbigt støttetilsagn til de afgrænsede opgaver i forbindelse med renovering af forsamlingshuset. Når der er modtaget tilbud på opgaverne fra to entreprenører, gives administrationen bemyndigelse til på grundlag heraf, at meddele endeligt tilsagn.

Oversigt med priser på opgaverne er vedlagt som bilag 3 (fra ansøgningen).
Det anbefales, at det besluttes, at der som ved tidligere tilsagn til støtte til renovering ydes tilskud til 50 % af de støtteberettigede udgifter, der udgør 1,27 mio.kr. ekskl. moms.

50% af de støtteberettigede udgifter udgør 0,64 mio.kr. ekskl. moms, hvilket er det maksimale beløb, der udbetales.

Søbakken 7, Ulstrup, [adresse] 0,64 mio.kr. ekskl. moms.

Generelt om landsbypuljen

Et par gange om året fremlægger Plan, Byg og Miljø ansøgninger, om støtte efter
byfornyelseslovens bestemmelser vedrørende landsbypuljen, til beslutning i Teknik- og
Miljøudvalget.

Hvert år meddeler staten en ramme til de enkelte kommuner, der kan opnå statslig
refusion på meddelte støttetilsagn til aktiviteter i det åbne land og byer under 4.000 indbyggere. Denne ramme kan benyttes i to år, og der ydes 60% i refusion af de støtteberettigede udgifter. Den statslige ramme for 2023 til Kalundborg Kommune er på 3,24 mio. kr.

Den statslige ramme kan anvendes til tilskud til nedrivning og istandsættelse af boliger,
nedrivning af udtjente erhvervsbygninger og istandsættelse af forsamlingshuse. Endvidere til
indretning af byrum i forbindelse med nedrivning, fjernelse af skrot og affald samt til
kondemnering af sundheds- eller brandfarlige boliger og til områdefornyelse.

Prioriterede kategorier (jf. kommunalbestyrelsens beslutning af 30.april 2014)

1. Støtte til nedrivning af boliger
2. Støtte til istandsættelse af boliger
3. I begrænset omfang støtte til nedrivning af erhverv (udtjente bygninger)
4. I begrænset omfang til istandsættelse af erhverv (forudsætter bl.a. at lokalerne er
beliggende i en bygning med boliger, der istandsættes).

Prioriterede indsatsområder:
1  Nedrivning af ubeboede og forfaldne boligejendomme, som skæmmer det fysiske miljø
2. Bevaringsinteresser
3. Renovering/istandsættelse bør foregå, hvor der er/ kan skabes en fællesskabsværdi eller
en højnelse af lokalområdet, herunder en øget bosætning
4.  Fysisk forskønnelse i landsbyer og landdistrikter efter de regler ministeriet har opstillet for
tildeling af støtte

## **Økonomiske konsekvenser**

Den statslige udgiftsramme udgør det tilskudsbeløb/refusion, som kommunen maksimalt kan få udbetalt og som i 2023 svarer til 60% af de af kommunen afholdte udgifter. Kommunen skal
selv finansiere 40%.

Rest af den statslige udgiftsramme for 2023 vil herefter at udgøre 2,84 mio.kr.

3.24 mio. kr. - 60% af 0,64 kr. = 0,38 mio.kr. = 2,84 mio. kr.

Udgifterne afholdes af anlægsbevilling vedrørende indsatspuljen for 2023

[adresse] bemærkninger er indarbejdet i sagen.